### Beslutning

Sonny Bertelsen, Erna Skov, Nils Pedersen, Zara Laursen, Nick Nilsson og Joan Knudsen kunne tiltræde indstillingen i overensstemmelse med Magistratens anbefaling.

Alvin Knudsen kunne tiltræde indstillingen i overensstemmelse med Magistratens anbefaling med de ændringer, der fremgår af Enhedslistens ændringsforslag af den 1. juni 2021.

### Resumé

I forlængelse af [adresse] betænkning 2017 (nedsat i 2015 af byrådet) blev der iværksat et projekt med fokus på øget brug af administrationsgrundlag i Teknik og Miljø. Formålet var, at byrådet skal behandle færre konkrete sager, hvorved der frigives tid, som kan bruges på flere politikudviklende og retningsgivende debatter i byrådssalen.

Byrådet vedtog på møde den 24. januar 2018 indstilling om øget brug af administrationsgrundlag inden for seks områder. Efter en forsøgsperiode skulle Teknik og Miljø gennemføre en evaluering af administrationsgrundlagene.

Teknisk Udvalg har på møde den 27. januar 2021 drøftet, hvordan udvalget oplever anvendelsen af de nuværende administrationsgrundlag som et bidrag til evalueringen. Teknisk Udvalg har ikke haft kommentarer til Teknik og Miljøs forslag til justering af administrationsgrundlagene.

På baggrund af nærværende materiale forelægges evalueringen for byrådet med forslag til konkrete justeringer i administrationsgrundlagene for henholdsvis byggesager, grundsalg og lokalplaner samt praksis for mobilitetsområdet og ekspropriation.

### Indstilling

Det indstilles:

At 1) Forslag til justeringer af administrationsgrundlag for byggesager mht. temamøder om status for byggesagsbehandlingen (bilag 1, s. 2) godkendes.

At 2) Forslag til justeringer af administrationsgrundlag for grundsalg mht. ændring af beløbsgrænser samt undtagelser i administrationsgrundlaget (bilag 1, s. 3) godkendes.

At 3) Forslag til justeringer af administrationsgrundlag for lokalplaner mht. kategorisering af A-, B- og C-planer (bilag 1, s. 4) godkendes.

At 4) Forslag til justeringer af praksis for mobilitetsområdet mht. håndtering af projekter (bilag 1, s. 6) godkendes.

At 5) Forslag til justeringer af praksis for sager om ekspropriation af arealer mht. brug af begrebet forlig (bilag 1, s. 7) godkendes.

### Sagens forløb

15-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-04-2021 Magistraten

Fremsendes til [adresse] med bemærkning, at Magistraten i mødet den 26. april 2021 anbefaler, at byrådet tiltræder Magistratsafdelingen for Teknik og Miljøs indstilling af 12. april 2021.

Sabine Brandt tog forbehold.

Der var ros til indstillingen og anerkendelse af, at der er lagt et godt snit, hvor de politiske temaer stadig behandles politisk. Positivt, at der sker en god inddragelse på tværs af magistratsafdelinger.

Borgmester Borris Gregersen var forhindret i at deltage i sagens behandling.

 12-05-2021 [adresse]
Fremsendes til Teknisk Udvalg til behandling i henhold til beslutning i byrådets møde den 12. maj 2021.
 25-05-2021 Teknisk Udvalg

Sagen blev udsat.

Forvaltningen fremsender et notat til udvalget om byggeriet ved rundkørslen på [adresse], herunder en redegørelse for, hvorfor der blev givet dispensation til at bygge i seks etager.

 02-06-2021 Teknisk Udvalg

Sonny Bertelsen, Erna Skov, Nils Pedersen, Zara Laursen, Nick Nilsson og Joan Knudsen kunne tiltræde indstillingen i overensstemmelse med Magistratens anbefaling.

Alvin Knudsen kunne tiltræde indstillingen i overensstemmelse med Magistratens anbefaling med de ændringer, der fremgår af Enhedslistens ændringsforslag af den 1. juni 2021.